钦定古今图书集成/明伦汇编/闺媛典/第292卷 > 皇清二十五 > 杨日茂继妻于氏
## 钦定古今图书集成/明伦汇编/闺媛典/第292卷 > 皇清二十五 > 杨日茂继妻于氏

按《吴桥县志》：“于氏，新得乡儒士杨日茂继妻，生员杨长源继母。崇祯十三年，日茂死于兵，氏年二十四，已生二子，大者能步，小者在抱。值岁大饥，家无片瓦，翁率其子就食山东。氏前女十岁，前子七岁，俱寄养舅氏。有继姑卧病，饮食药饵俱绝，饥饿以死，氏手抱土葬埋，十指凝血。既毕葬，携其二子归母家，又亡其一” 子，苦节三十六年，终身不辍纺绩。